94/485/EY: Komission päätös, tehty 20 päivänä heinäkuuta 1994, Espanjan maatalouden tulotukia koskevaan, Castilla-Leónin maanviljelijöille suunnattuun ohjelmaan tehtävän muutoksen hyväksymisestä



Virallinen lehti nro L 200 , 03/08/1994 s. 0052 - 0052

Suomenk. erityispainos Alue 3 Nide 60 s. 0078

Ruotsink. erityispainos Alue 3 Nide 60 s. 0078



KOMISSION PÄÄTÖS, tehty 20 päivänä heinäkuuta 1994, Espanjan maatalouden tulotukia koskevaan, Castilla-Leónin maanviljelijöille suunnattuun ohjelmaan tehtävän muutoksen hyväksymisestä (94/485/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon maatalouden siirtymäkauden tulotukia koskevan järjestelmän luomisesta 21 päivänä maaliskuuta 1989 annetun neuvoston asetuksen (ETY) N:o 768/89(1) ja erityisesti sen 7 artiklan 3 kohdan, ottaa huomioon maatalouden siirtymäkauden tulotukia koskevan järjestelmän soveltamista koskevista yksityiskohtaisista säännöistä 19 päivänä joulukuuta 1989 annetun komission asetuksen (ETY) N:o 3813/89(2), sellaisena kuin se on muutettuna asetuksella (ETY) N:o 1110/91(3), ja erityisesti sen 10 artiklan 3 kohdan, sekä katsoo, että Espanjan viranomaiset ovat ilmoittaneet komissiolle 4 päivänä joulukuuta 1992 aikomuksestaan ottaa käyttöön maatalouden tulotukia koskevan ohjelman Castilla-Leónin maanviljelijöille; komissio on hyväksynyt kyseisen ohjelman päätöksellä 93/207/ETY(4), asetusta (ETY) N:o 768/89 sovelletaan sen 15 artiklan mukaisesti 31 päivään maaliskuuta 1993, eikä kyseisen päivämäärän jälkeen ole enää mahdollista hyväksyä ainoatakaan maatalouden tulotukia koskevaa ohjelmaa; tämän vuoksi komission on kyseisen ajankohdan jälkeen mahdollista mainitun asetuksen 7 artiklan 1 kohdan mukaisesti hyväksyä ainoastaan maatalouden tulotukia koskevaan ohjelmaan tehtäviä teknisiä muutoksia, Espanjan viranomaiset ovat ilmoittaneet komissiolle 21 päivänä maaliskuuta 1994, että niillä on ollut teknisiä ongelmia käsitellessään yksittäisiä tulotukihakemuksia ohjelman hyväksymispäätöksen voimaantulopäivän ja kyseistä ohjelmaa varten yhteisön vuoden 1993 talousarvioon merkittyjen varojen viimeisen käyttöpäivän välisenä aikana; tämän vuoksi mitään tulotukimaksuja ei ole suoritettu näiden kahden ajankohdan välisenä aikana; Espanjan viranomaiset pyytävät, että yhteisön vuoden 1993 talousarvioon merkitty summa merkittäisiin yhteisön vuoden 1994 talousarvioon; vaikuttaa aiheelliselta suostua tähän pyyntöön, koska kyseinen talousarviomuodon muutos ei ole omiaan muuttamaan 16 päivänä maaliskuuta 1993 tehdyn hyväksymispäätöksen perusteita, maatalouden tulotukia käsittelevää hallintokomiteaa on kuultu 19 päivänä heinäkuuta 1994 tässä päätöksessä määrätystä toimenpiteestä, ja EMOTR-komiteaa on kuultu 19 päivänä heinäkuuta 1994 enimmäismääristä, jotka voidaan ohjelman hyväksymisen vuoksi vuosittain kirjata yhteisön talousarvioon, ON TEHNYT TÄMÄN PÄÄTÖKSEN: 1 artikla Hyväksytään Espanjan viranomaisten 4 päivänä joulukuuta 1992 komissiolle esittämä maatalouden tulotukia koskeva ohjelma Castilla-Leónin maanviljelijöille, sellaisena kuin se on muutettuna 21 päivänä maaliskuuta 1994 tehdyllä ilmoituksella. 2 artikla Enimmäismäärät, jotka voidaan tämän päätöksen mukaisesti vuosittain kirjata yhteisön talousarvioon, ovat seuraavat: >TAULUKON PAIKKA> 3 artikla Tämä päätös on osoitettu kaikille jäsenvaltioille. Tehty Brysselissä 20 päivänä heinäkuuta 1994. Komission puolesta René STEICHEN Komission jäsen (1) EYVL N:o L 84, 29.3.1989, s. 8 (2) EYVL N:o L 371, 20.12.1989, s. 17 (3) EYVL N:o L 110, 1.5.1991, s. 72 (4) EYVL N:o L 88, 8.4.1993, s. 48